You are here: Home » Content » Natuurwetenskappe Graad 8 » Kristalle en oplossings
Module 16 KRISTALLE EN OPLOSSINGSIn die vorige eenheid is verwys na die vorming van sneeuvlokkies.SneeukristalleElke sneeuvlokkie is uniek. Elke vlokkie vorm wanneer waterdamp in die lug kondenseer tot sneeukristalle. Sneeukristalle groei 6 “arms” uit ‘n seshoekige prisma uit. Elke “arm” groei anders as gevolg van voortdurende klein temperatuurveranderinge. Sneeukristalle kombineer om sneeuvlokkies te vorm.Van die wêreld se waardevolste stene bestaan uit vaste stof in die vorm van kristalle. Diamante, robyne en saffiere is voorbeelde van edelgesteentes. Die atome van hierdie kristalle vorm spesifieke patrone. Kristalle het plat kante wat ons fasette noem - dit kan driehoekig, reghoekig of menige vorme aanneem. Minerale kan volgens hulle kristalvorme geïdentifiseer word. Kristalle se basiese vorms verskil - tafelsout s’n is byvoorbeeld kubies. Meeste kristalle moet eers gepoleer word voordat hulle mooi lyk. Het jy geweet? Sand bestaan uit kwartskristalle. Hulle vorm deurdat hulle gedurig teen mekaar stamp en skuur.Lees meer op oor KWARTSHORLOSIESGoogle.com (quartz +sand)Rochhounding ar.com
Klasaktiwiteit: Maak van OplossingsVul die glasbeker met koue water. Voeg ‘n teelepel sout/suiker by en roer. Hou aan totdat die stof nie meer wil oplos nie.1. Hoeveel teelepels stof moes jy ingooi? Herhaal die eksperiment, maar gebruik nou dieselfde hoeveelheid warm water.2. Wat neem jy waar? 3. Watter gevolgtrekking kan jy maak? 4. Verklaar waarom die warm water meer effektief is as oplosmiddel: Gooi die oplossings in ‘n horlosieglas uit en plaas dit vir ‘n paar dae op die vensterbank van die klaskamer.5. Wat neem jy na ‘n paar dae waar? 6. Wat het van die water geword? Kyk na die kristalle met vergrootglase of ‘n mikroskoop. OPDRAG: Teken ‘n paar kristalle om hul vorm te toon.Assessering vir demonstrasieKon jy die korrekte afleidings maak en jou bevindige kommunikeer?[LU 1.3; 2.3]KlasprojekOPDRAG:Stel 'n wetenskaplike verslag saam van jou ondersoek.Kweek jou eie kristalle tuis of in die klasJy benodig:aluinpoeier (verkrygbaar by apteke) glasflesse gare en ‘n skêr ‘n drinkstrooitjie rubberrekkieVul die fles met warm water. Voeg aluinpoeier by en los op soos in die vorige eksperiment - maak dus ‘n versadigde oplossing. Gebruik ‘n horlosieglas om kristalle te laat vorm. Maak die kristalle met ‘n garingdraadjie aan ‘n strooitjie vas sodat dit driekwart in die fles met die oplossing afhang. Buig die strooitjie buite om die fles en maak dit vas met ‘n rekkie sodat dit stewig in posisie bly.Na ‘n paar dae sal jy kristalle sien groei.LW! Jou onderwyser kan ook vir julle kopersulfaatkristalle in die klas laat kweek.Figure 2Assessering van klasprojekKon jy die eksperiment beplan, uitvoer, data evalueer en jou kennis toepas deur 'n korrek saamgestelde wetenskaplike verslag in te handig?[LU 1.1; 1.2; 1.3; 2.4]ProbleemoplossingGestel jy het ‘n versadigde oplossing en jy laat toe dat oortollige kristalle onder in die beker bly lê. Waarom sal die kristalle verdwyn as jy die versadigde oplossing stadig begin verhit?Assessering van probleemoplossingKon jy 'n aanvaarbare verklaring vir die probleem gee?[LU 2.4] Het jy geweet? Die yslike rotse van Giant’s Causeway in Noord-Ierland is van gesmelte rots wat by skielike afkoeling heksagonale kristalle gevorm het.www.geocities.com/amegman_uk/symmetry.html
MemorandumKRISTALLE EN OPLOSSINGSKLASAKTIWITEIT: MAAK van OPLOSSINGSWarm water het meer energie en kristalle los vinniger hierin op Verdamping lei tot kristallisasieOPDRAG: KLASPROJEKWetenskaplike verslag moet insluit:DoelMetodeMaterialeResultateGevolgtrekkingPROBLEEMOPLOSSING:Warm water se deeltjies het meer kinetiese energie en is dus verder uitmekaar – daarom kan meer soutdeeltjies tussenin pas.
« Previous module in collection Faseverandering in materie
Next module in collection » Atome
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Mar 24, 2009 12:39 am -0500. Add to a lens